Aalborg Vikings tog en af de sjældne sejre, da holdet på hjemmebane vandt knebent over SISU.

Basketballherrerne fra Aalborg kæmpede sig til en af de få sejre  denne sæson, da holdet på egen bane havde besøg af SISU, som er placeret midt i ligaen. Aalborg Vikings er sidst i ligaen, men holdet fik med sejren fornyet håb om, at de godt kan begå sig i den bedste række. Aalborg besejrede SISU med 98-93. Med sejren deler Aalborg sidstepladsen i ligaen med BK Amager.